MiFID reglurnar taka støði í ES fyriskipanunum, "Markets in Financial Instruments Directive", eisini kallað MiFID. Endamálið við fyriskipanunum er m. a. at Økja gjøgnumskygnið hjá íleggjarum Geva íleggjarum grundarlag at taka støðu út frá Fáa samsvar í handilstreytir tvørtur um landamørk Útgreina rættindi hjá íleggjarum og skyldur og ábyrgd hjá virðisbrævahandlarum MiFID er til fyri at verja teg sum íleggjara og tískil er tað neyðugt, at tú ert'MiFID’ að/ur'og kunnað/ur um eitt nú goymslu- og handilstreytir, áðrenn tú gert íløgur fyrstu ferð. Hevur tú netbanka, ber til hjá tær at verða'MiFID'að/ur'í netbankanum. Til ber t. d. ikki at handla virðisbrøv í netbankanum, ert tú ikki MiFID'að/ur. Reglurnar komu í gildi fyri Føroyar 1. februar 2011. Flokking Flokking av kundum við virðisbrævagoymslu Fyriskipanirnar áseta somuleiðis, at allir kundar við virðisbrævagoymslu skulu flokkast. Støðið á íleggjaraverjuni er treytað av, hvørjum bólki tú sum kundi ert flokkaður í. Tú verður flokkað/ur við útgangsstøði í, hvør tú ert, og hvørjar royndir tú hevur við at handla virðisbrøv. Vit flokka kundar okkara í hesar bólkar: detailkundar professionellir kundar góðkendir mótpartar Detailkundar fáa størstu verjuna, tá handlað verður við virðisbrøvum. Handil við/uttan ráðgeving Handil við ráðgeving Nýggju reglurnar áseta eisini, at vit hava skyldu at savna inn upplýsingar um teg í sambandi við m. a. íløguráðgeving. Ynskir tú íløguráðgeving, skal bankin gera ein íløguprofil av tær. Hetta kann gerast við at venda tær til kundaráðgevarnar á Eik Markets. Ynskir tú ikki ráðgeving, ber enn til hjá okkum at handla partabrøv, lánsbrøv og íløguprógv eftir boðum frá tær. Hesi simplu virðisbrøv kunnu eisini handlast í Netbankanum. Dagføring av treytum og politikkum Dagføring av treytum og politikkum Nýggju reglurnar um íleggjaraverju áseta somuleiðis, at tú skalt móttaka eina røð av upplýsingum viðvíkjandi handli við virðisbrøvum. Í hesum sambandi eru goymslutreytir og handilstreytirnar fyri virðisbrøv dagførdar. Somuleiðis eru ordrafremjingarpolitikkur og politikkur um áhugamálsósemjur orðaðir av nýggjum. Hesar nýggju treytir og politikkir eru ein samantvinnaður partur av avtalu um virðisbrævahandil, ið tú skal undirskriva, áðrenn tú fyrstu ferð handlar við virðisbrøvum eftir 1. februar 2011. Nýggju reglurnar hava onga ávirkan á innihaldið í tínari goymslu. Hevur tú spurningar, ert tú vælkomin at seta teg í samband við okkum.